
Şedinţa dela ro Martie 1939 

In ediţia Institutului de Limbă şi Cugetare de pe lângă 
Academia de Științe din Moscova a apărut de curând o publi- 
cațiune interesantă, privitoare la Românii din Republica Auto- 
nomă, Sovietică Socialistă Moldovenească (R.A.S.5.M.) de 
dincolo de Nistru, Publicațiunea este scrisă în limba rusă sub 
titlul de « Studii Moldoveneşti». Autorul publicaţiei este d-l 
M. V. Sergievski, care, după propriile sale mărturisiri din 
prefață — urmând pilda precursorului său T. T. Burada 1) — 
a colindat în anii 1925—1930 satele din Republica Moldove- 
nească în lung și în lat, pentru a aduna « Materialuri pentru 
studiul graiurilor moldoveneşti de pe teritoriul Uniunii Republi- > 
cilor Sovietice Socialiste Ruseşti » (U.R.S.S.). In călătoriile 
sale de studii și cercetări prin Republica Moldovenească, 
autorul a fost însoţit de P. P. Sveșnicov, directorul Muzeului 
Noroadelor din Moscova, de studenţii: F. P. Știrbul şi D. M. 
Andon, precum şi de tovarășii: Bucruşcan, Teleuţă şi Chiorul, 
ca cunoscători ai graiului și folklorului moldovenesc. Mate- 
rialul adunat astfel a fost dat publicității chiar în limba molda- 
venească sub titlul: Moldova: Materialuri statistice, Balta, 


e EA aie A Burada, O călătorie în satele moldovenesti din Gubernia Cherson, în Conu, 
Lit., XVII, pag. 286; idem: O călătorie la Românii din gubernia Camenitz- Podalsk, 





„în Arhiva din lași pe 1906. 

Intemeindu-se pe acest material, d-l Sergievski încearcă o 
sinteză lingvistică şi istorică în publicația sa: Studii Moldo- 
veneşti, de care am amintit mai sus. Lucrarea cuprinde două 
părți distincte: una lingvistică şi alta istorică. In ceea ce privește 
limba, autorul crede a putea distinge în Moldova Transnis- 
triană două dialecte româneşti: unul de Nord şi altul de Sud, 
ambele caracterizate prin transformarea offr. tš şi dz și 
palatalizarea labialelor f şi v. Și unele şi altele se transformă 
în regiunea dela Nord în siflante moi ś şi Z, iar în regiunea de 
Sud, în șuerătoarele moi s și Z. Linia de despărțire între ambele 
graiuri este marcată de cursul râurilor Iagorlic ce se revarsă 
în Nistru şi Codima ce se revarsă în Bug. Râurile acestea 
formau din vechime granița politică între regatul polono- 
lituan şi hanatul tătăresc din Crimea, sau mai precis între 
Podolia şi Ucraina Hanului sau Olatul Oceacovului. Analiza 
fonetică între ambele dialecte transnistriene arată că între 
acestea şi limba românească din vechea Moldovă există o 
strânsă legătură precum admite de altfel şi d-l Sergievski. 
Asupra dialectelor românești de dincolo de Nistru a stăruit 
mai întâi regretatul Burada în publicațiile sale menționate 
mai sus. In anexă la studiul său autorul publică 13 4 cântici 
şi baladi norodnici », drept model din graiurile vii ale Moldo- 
venilor Transnistrieni +). 

Asemănarea graiurilor vorbite dincoace şi dincolo de Nistru, 
constatată de cercetătorul rus, nu ne surprinde de loc, întru 
cât ştim că elementul românesc de dincolo de Nistru își dato- 
rește originea sa unui descălecat — al treilea în seria descăle- 
catelor Moldovei — al cetelor de emigranți români de dincoace 
de Nistru, care, mânaţi de felurite nevoi, îşi căutau o patrie 
nouă în meleagurile podolice şi în stepele Oceacovului. Și 
astfel, pe calea unei colonizări lente, țărmul stâng al Nistrului 
şi al afluenților săi, umbrit de sălcii și crânguri, s'au împo- 
pulat în scurgerea vremurilor cu așezări moldoveneşti după 
chipul şi asemănarea așezărilor de acasă din vechea Moldovă. 

Descălecătorii moldoveni atinseră cu vremea şi Bugul, și, 
trecând chiar peste acest fluviu, ei ajunseră până la « Târg la 


1) M. V. Sergievski, Studii Moldoveneşti, Prilojenie 1, pp. 68-75. 

Lisaveta » (Elisabetgrad), Satele românești din regiunea dintre 
Nistru și Bug se grupează în jurul târgului Balta, capitala 
Republicii Moldoveneşti, ramificându-se de acolo în două 
direcțiuni: Balta-lampol şi Balta-Tiraspol. Un alt grup de 
așezări românești se întinde de-a-lungul Bugului, pe ambele 
maluri, cu centre importante la Novo-Crasnoe, Vosnesensc, 
Arnautovca, Șerbani și Vitezevca. Un şir de sate neaoşe mol- 
doveneşti pornește dela Olviopol şi duce la Elisabetgrad, cu 
vetre puternice la Siniukin-Brod, Olşanca, Dobrianca, Glo- 
doşi, Vâsca şi Gruscaia, unde, în timpul războiului mondial, 
refugiații din Ardeal și Bucovina găsiră duioasa ospitalitate 
moldovenească. La Nord-Est de această linie se mai găsesc 
sate moldoveneşti cu centre remarcabile la Novomirgorod, 
Târgovița şi Târnauca. Având în vedere şiragul neîntrerupt de 
sate moldovenești, aşezate pe ambele maluri ale Nistrului, îl 
putem cu drept cuvânt considera drept fluviu românesc. 

D-l Sergievski ne înșiră un număr de 62 sate cu populație 
românească și anume; 37 în olatul Oceacovului şi 41 în pala- 
tinatul dela Braclav. In olatul Oceacovului d-l Sergievski 
menționează următoarele 25 sate cu populaţie curat moldo- 
venească şi anume: Ananiev, Buturi cu nume de familie ca: 
Gură-multă, Dicusară şi Căprior; Valea-Hoţului, Handraburi, 
Ghiderim, Goiani, Doibani, Dubăsari, Caragaş, Coşnița,. Co- 
şieri, Lunga, Mahala, Mălăești, Malovata, Perişori, Rogii, 
Slobozia, cu numele de familie: Balan, Josean, Codru, Ţăran, 
Rotar, Sandu, Neta, etc., Speia, Teia, Tocmagea, Târnauca, 
Tocila, Șipca şi Vrabievca. Pe lângă acestea el mai menționează 
încă alte 12 sate, cu nume româneşti dar cu populațiune în 
parte ucrainizată şi anume: Bârzula (Barza), Ciobureni (ciob), 
Bodiulova (Bodiu), Ghinculova (Hâncu), Giugastrovo (Juga- 
stru), Georgești, Căprița, Nourovca (nour), Piatra, Ursulova, 
Șepterediuri și Moldavca 1). 

In Podolia numită palatinat de Braclav, d-l Sergievski 
menționează 41 sate cu populație moldovenească sau cu nume 
topinimice româneşti. Populație curat moldovenească este 

La 


5) M. V. Sergievschi, o. c., pp. 49-52; cfr. pag. 39. 

arătată în următoarele 18 sate: Botoșani, Polsek, Vadu- 
Turcului, Valeadâncă, Găvănos, Harmați, Hruşca, Jura, Juju- 
seni, Culeana, Lăbușca, Molochis, Mocra, Nestorita, Plopi, 
Popenchi, Tisculung, Topala şi Cerna. Alte 23 sate cu popu- 
lație ucrainizată trădează originea lor moldovenească prin 
toponimia lor şi anume: Budei (Budești), Haraba, Glambocec, 
Domnița, Iftodie, Moșnegi, Pasat, Raculova (Rac), Sarata, 
Strâmba, Buşteni, Coșar, Lupolovo, Moldovanca, Troiani, 
Troianca, Balanovca (Balan), Bolohan, Verbca  Voloscaia, 
Jugastra Cucului, Chetroasa (Pietroasa), Flămânda şi lanculov 
(lancu) 1). La sfârşitul lucrării sale, d-l Sergievski publică: 
« Izvodul localităților cu populațiune moldovenească din cu- 
prinsul Republicei Moldoveneşti, aşa cum se găsesc menţionate în 
1svoarele istorice » °). Izvodul cuprinde 41 nume de sate din 
olatul Oceacovului și 20 nume de sate din fosta gubernie a 
Podoliei, toate cu arătarea datei primei lor mențiuni în izvoa- 
rele istorice, între 1736 şi 1795. O listă de localități cu popu- 
lație românească din regiunea transnistriană ni s'a păstrat şi 
dela arhiepiscopul Gavriil Bănulescu, în care, între cele 43 de 
sate cu populație românească, găsim 20 de sate care nu sunt 
menționate în lista d-lui Sergievski, probabil din motivul 
că acestea nu sunt astăzi cuprinse în granițele Republicii Mol- 
dovenești °). Se știe doară că în hotarele Republicei Moldo- 
veneşti nu sunt cuprinse toate aşezările moldovenești de dincolo 
de Nistru. D-l Sergievski, cu ocaziunea cercetărilor sale pe 
teren, a rămas de bună seamă surprins de toponimia moldo- 
venească a satelor şi crângurilor, dându-și silința să o iden- 
tifice cu ajutorul studiilor toponomastice ale d-lui Iorgu 
Iordan, profesor la Universitatea din Iaşi 4). 

După recensământul sovietic din 1926 populaţia Republicei 
Moldovenești cu o suprafață de 8.134 verste pătrate, circa 
9.000 km?, se cifra la 572.339 suflete, din care, după d-l 
Sergievski erau: Ucraineni 48,5%, Moldoveni 30,1%, Ruşi 





a e m 


H M. V. P ž ia pp- 52-54. 

3) Idem, o. £, pp. 

3) An. Soc. It. şi i. i, pp. 140-—210. 

t) Iorgu Iordan, Rumänische Toponomastik, I—II. Bonn und Leipzig, 1924— 
1926; Sergievski, o, c., p. 49 urm. 

8,5%, Evrei 8,5%, iar restul de 4,4% din populaţie se repar- 
tiza asupra Nemțţilor, Bulgarilor, Polonilor, Țiganilor, Cehilor 
şi alții. Datele acestea statistice oficiale sunt interesante prin 
faptul că din ele deslușim numărul Moldovenilor, recunoscut 
în mod oficial de guvernul sovietic. Or, 30,1% din totalul 
populației Republicei Moldoveneşti ar reprezenta 172.000 
suflete moldovenești care viețuiesc astăzi în Republica Mol- 
dovenească transnistriană 1). In numărul acesta nu sunt însă 
cuprinși Moldovenii din afară de hotarele Republicei Moldo- 
veneşti. Nu sunt cuprinși în această cifră Moldovenii din 
întreg teritoriul fostelor gubernii ale Podoliei, Tauridei şi 
Ecaterinoslavului, unde, după datele statistice ruseşti ante- 


belice, trăiau şi trăiesc până azi zeci de mii de Moldoveni. 


Inglobându-i şi pe aceştia în numărul Moldovenilor Trans- 
nistrieni, atunci numărul acestora întrece cu mult cifra dată de 
d-l Sergievski, precum am arătat la vremea sa în lucrarea 
mea asupra Românilor Transnistrieni, apărută la Cernăuţi 2). 

Cunoscând numărul şi așezările conaționalilor noștri de 
dincolo de Nistru, rămâne să stăruim asupra vechimii așezării 
lor acolo, vechime față de care d-l Sergievski formulează 
oarecare nedumeriri. In privința originei şi vechimii așeză- 
rilor moldoveneşti dincolo de Nistru, am insistat pe larg 
în lucrarea mea menționată mai sus, sprijinindu-mă pe un 
bogat material istoric ce mi-a stat la îndemână. Regret însă 


foarte mult că rezultatele cercetărilor mele mau avut darul 
să convingă pe d-l Sergievski asupra vechimii acestor așezări, 


Și totuşi mărturiile istorice, pe care se întemeiază această. 
vechime, sunt destul de convingătoare. Temeiul lor n'a fost 
clătinat prin nici una din afirmaţiunile d-lui Sergievski, care 
afară de negațiuni formale, nu aduce niciun argument serios 
contra lor. Or, cu simple învinuiri de tendențiositate nu se pot 
răsturna adevărurile istorice *). 

Poporul român, ca închegare etnică daco-romană, se distinge 
dela începuturile sale, față de neamurile alogene din jurul său, 
prin o neobişnuită vitalitate şi putere de expansiune. De pe 





1) M. V. Sergievski, o, c., p. 25 urm. 
*) i. Nistor, Românii Transnistrieni, Cernăuți, t925, p. 6 urm. 
3) M. V. Sergievski, o. 2., p. 27. 

pământul clasic al Daciei 'Traiane, el a descălecat dincoace de 
munți, atingând succesiv valea Moldovei şi Sucevei, apoi a 
Siretului și Prutului și la sfârșitul veacului al XIV-lea albia 
Nistrului, pe care, după o declaraţie polonă din 1703, însuși 


bunul Dumnezeu ar fi săpat-o ca graniță a Moldovei 1). Dar 


frontiera politică dela Nistru n'a împiedecat pe Români de a 
trece, în scurgerea vremurilor, din felurite nevoi peste ea 
și de a cuprinde pământuri întinse dincolo de acest fluviu, 
împingând hotarul etnic al neamului nostru departe spre 
răsărit, până la Bug și chiar dincolo de acest râu până spre 
Nipru. Legăturile comerciale cu Polonia, dar mai ales cu 
Caffa Genovezilor din Crâm, dedea prilej Moldovenilor să 
bătătorească mereu « șleahul valahic » din câmpiile ce se așter- 
neau între Nistru și Nipru și să cunoască oamenii şi împreju- 
rările de acolo °). Imbelşugarea pășunilor transnistriene ade- 
meneau adesea pe păcurarii moldoveni să treacă cu turmele 
lor dincolo și să hălăduiască acolo °). In timpul frământărilor 
interne din Moldova, pribegii politici treceau Nistrul pentru 
a găsi adăpost în Podolia sau în Ucraina Hanului. Mulţi dintre 
ei nu se mai întorceau acasă în Moldova, ci căutau să-și creeze 
o nouă patrie dincolo de Nistru, unde vaste terenuri produc- 
tive ispitiau dragostea de muncă și dorul de câştig mai lesni- 
cios al pribegilor moldoveni. La 1455 voievodul Moldovei 
Petru puse prin surprindere stăpânire pe cetatea genoveză 
Illex sau Lerici din limanul Niprului şi o stăpâni cu vitejii 
săi un timp oarecare, până ce ea căzu sub puterea 'Tătarilor. 
Aceştia războtezară cetatea după limba lor în Ozi, româneşte 
Vozia, ruseşte Oceacov, după care hinterlandul cetății s'a 
numit Olatul dela Oceacov ). Informaţiuni precise asupra 
pribegilor moldoveni așezați dincolo de Nistru în Podolia 
deținem dintr'o adresă a sultanului Soliman-cel-Măreţ trimisă 
la 1541 regelui polon Sigismund-August. Sultanul se plângea 


+) Hurmuzaki-Bogdan, Doc. III, supl. IL, p. 293: + Inter nos et Valachiam ipse 
Deus flumine Tyra dislimitavit ». 

*) St. Sarnicki, Descriptio Poloniae, la Dlugosz. Ed. Lips., II, col. 1895, 1897, 1923. 

*) Hurmuzaki, Doc. I1, 1, p. 54 urm.; N. Iorga, Chilia şi Cetatea Albă, p. 184; 
M. Hršewski, Ist, Ukr. Russ., VII, p. 6o. 

$) Heyd, Geschichte des Levante-Handels, II, p. 397 urm,; N, Iorga, Studii şi 
Documente, IX, p. 44, nota 5. 

că nişte pribegi dintre supușii sãi moldoveni, năvălind în țară 
lângă Cetatea-Albă și Tighina, au prădat sate, au ucis mulți 
oameni, au furat oi şi alte animale, şi-au însușit mărfuri, 
pentru a se refugia cu pradă bogată în Țara-L.eșească şi a se 
așeza statornic acolo 1). Supușii moldoveni, la care sultanul 
face aluzie, erau oamenii lui Alexandru-Vodă-Cornea, cari, 
încercară, cu ajutor polon, să alunge pe Turci din nou în- 
ființata raia a Tighinei (Bender). Ei pătrunseră de fapt în 
raialele dela Bender și Akkermann şi pricinuiră Turcilor 
multă stricăciune pentru a fugi apoi cu mare pradă peste 
Nistru, de unde nu se mai putură întoarce în Moldova, ci se 
colonizară în Podolia, descălecând sate moldoveneşti după 
obiceiul de acasă. 

Referindu-mă la această primă mențiune documentară asupra 
aşezării Moldovenilor dincolo de Nistru, adăogam : « Se pare 
că cu acel prilej s'au înjghebat satele românești Kitrosy, Malo- 
jeszty și Piscolung (Pietrosu, Mălăeşti şi Pisculung) », de care 
face menţiune Ion Bogdan în ediția documentelor dela Ștefan- 
cel-Mare (I, p. 109) ?). D-l Sergievski se ridică contra acestei 
probabilităţi cu observația că pentru ctitoria satelor men- 
ționate mai sus n'ar exista acte originale; de acord, întru cât 
nici eu şi nici regretatul Ion Bogdan n'au susținut asemenea 
lucru è). Nu este însă mai puțin adevărat că în secolul al 
XVI-lea existau sate moldoveneşti dincolo de Nistru, şi Che- 
trosu, Mălăești și Pisculung puteau fi unele din aceste sate; 
şi aceasta cu atât mai mult, cu cât Grigore Ureche mențio- 
nează în cronica sa de «niste sate, mai sus de Tighina, pe 
decindea (de cea parte) de Nistru, care sate erau descălicate 
pe hotarul leşesc, de Turcii ciutatici și de Moldoveni foarte 
mulți, cari ieşiseră din țară de nevoile ce erau în zilele Iancului- 
Vodă (1579—1582) 1). Existenţa acestor sate moldoveneşti 
este confirmată şi prin o scrisoare a lui Ali-Bei din Tighina, 
adresată starostelui din Râşcov, de care ascultau acele sate. 
Scrisoarea poartă data de 1582 şi era redactată în româneşte, 


1) Fontes Hist. Ukr. Russ, VIII, Nr. 6, pag. 8 urm, 
*) 1. Nistor, Românii Transnistrieni, pag. 21. 

3) M. V. Sergievski, o. ĉ., pag. 30.. 

1) Grigore Ureche, Letopisețe, I, 236, 

cuprinzând asigurarea căpeteniei turceşti « ca să știți d-voastră . 
sd nu va hie nici o grijd, nici o teamă de nimică, ce să hiți foarte 
cu pace bund de către noi, cam auzit cd va temeți. Atâta doară 
de veţi banui pre noi, căce c'am mdrs de-am lovit neşte sate - 
de-am luat câți-va robi, pentru căce c'au fost vina lor, căce 
c'au prins nește spahei de-ai noştri ; deci pentr'acel lucru s'au 
făcut aceasta » 1). Intr'o scrisoare adresată Sultanului, regele 
polon Ștefan Báthory recunoștea că regiunile de dincolo de 
Bug şi Nistru erau populate de o adunătură de oameni com- 
pusă din Poloni şi Litvani, dar și din Moscali şi Moldo- 
veni 2). Cum în a doua jumătate a veacului al XVI-lea, Ro- 
mânii Transnistrieni sunt menționați şi de alte izvoare con- 
temporane, nu mai poate încăpea nicio îndoială că în vremea 
„aceea, emigrația românească dincolo de Nistru făcuse mai 
progrese *). Faptul acesta n'a putut fi contestat nici de d-l 
Sergievski, care pentru regiunile podolice este silit să admită 
o colonizaţie moldovenească în a doua jumătate a secolului 
al XVI-lea *). 

In secolul al XVII-lea valuri proaspete de pribegi moldo- 
veni buluceau la vadurile Nistrului pentru a trece în ceea 
parte. 'Turburările interne și asupririle de tot felul mânau 
populația pe calea pribegiei. Pe la mijlocul secolului, elementul 
românesc transnistrian era destul de numeros şi bine închegat, 
pentru a putea juca chiar un rol politic și militar destul de 
accentuat. Atunci Cazacii Zaporojeni, chemați de Bogdan 
Hmielnicki la vieață independentă, găsiră la Românii Trans- 
nistrieni sprijin efectiv. Un martor ocular, Samuil Kuze- 
wicz din Leov, « utriusque juris doctor », considera pe Mol- 
dovenii de dincolo de Nistru drept urmaşi ai Dacilor, cu 
apreciabile virtuți militare. La asedierea Leovului « cohortele 
de veterani ale Dacilor Transnistrieni » luptau la centrul liniei 
de foc, având la dreapta pe Cazacii lui Hmielnicki iar la stânga 


:) N. Iorga, Studii și Documente, V, pag. 391. 

23) N. Iorga, Acte și Fragmente, I, pag. 25- 
9) Fontes Hist. Ukr. Russ., VIII, Nr. 12 şi 13; Hrusewski, o. c., VII, pp. 62 
şi 120. 
% M. V. Sergievski, o. c., pag. 49 urm, 

pe 'Tătarii din Crâm 1). La bătălia dela Berestezko din 1651 
luară parte şi 4.000 de Daci Transnistrieni ?). 

Răzmerița Orheienilor sub Hâncu şi Durac aruncă un nou 
val de pribegi peste Nistru. Nicolae Costin arată că « după 
înfrângere, Hâncu, Durac şi căpeteniile celelalte fugiră cu 
toţii peste Nistru » 2). Un raport din Februarie 1672 arată că 
Hâncul a trecut Nistrul la Râșcov însoţit de 300 de oameni 4). 
Râşcovul ajunse în proprietatea Ruxandei, văduva lui Timuș 
Hmielnicki. Ea se simţia în văduvia ei foarte bine acolo și cu 
toate stăruinţele fratelui ei Ștefăniță ea nu voia să se reîntoarcă 
în ţară 5), Diaconul Paul de Aleppo, vizitând Râşcovul, o găsi 
încunjurată de fecioare românce şi cazace, delectându-se la 
cântecele lor ê). Mai apoi Râşcovul trecu în posesiunea mână- 
stirii Golia din laşi. Costake Jora stăpânia malul stâng al 
Nistrului unde se înjghebă localitatea Jora după numele său. 
Dela Gligore Miclescu el primi şi satul Dubăsari, iar Movilăul 
se ridică pe moşia Cantacuzineştilor ?). 

La sfârșitul veacului al XVIII-lea Movilăul ajunse un în- 
semnat centru cultural. Acolo, «la târgul Movilăului care 
iaste între hotarul Rusiei şi al Moldovei », înființă protopopul 
Mihai Strilbiţchi o tipografie românească, unde apăru « Psal- 
tirea proorocului și împărat David» 5). Strilbiţchi își mută 
apoi teascurile la Dubăsari, din care apăru la 1794 « Ceaslovul 
Mare cu rândueli ale bisericii», iar la 1796 «Psaltirea» și 
«Istoria lui Alexandru-cel-Mare Machedon » °). Cu ocaziunea 
recensământului rusesc din 1817, târgurile Movilăul şi Râș- 
covul sunt arătate ca ţinând de Soroca 19), ceea ce dovedeşte că 
târgurile acestea rămăseseră din vechime sub influenţa politică 

„A 8. Kuszewicz, Arma Cazacia, în Font. Hist. Russ, IV, pag. 56. Cfr. pp. 61 
d TN lorga, Acte și Fragmente, l, pag. 206. 

*) Letopiseţe, II, pag. 7- 

4) Hurmuzaki-Hodoş, Doc. XVI, Nr. XXIII, pag. 10. | 

5) Miron Costin, Letop., I, pp. 267, 290 şi 368. ienie 

6) Căldtoria lui Macarie, ed. Cioran, pag. 60; cfr. Font. Hist. Ukr. Russ., XII, 
Nr. 280 şi 284. | 


1) N. Iorga, Studii și Documente, VI, Nr. 483 și 1069. 
3) St. Ciobanu, Cultura românească în Basarabia. Chişinău, 1923, pp. 33, 160 


190, 

2) Şt. Ciobanu, o. €., pag. 109 urm, 

10) |. Nistor, Populațiunea Basarabiei, în Arhiva pentru Științe şi reforme sociale, 
|, pag. 90 urm, 

moldovenească. Proprietarii Movilăului erau atunci Alexandru 
şi George Cantacuzino 1). 

La Movilău pe Nistru semnă țarul Petru-cel-Mare ucazul, 
prin care Dimitrie Cantemir primi azil liber în Rusia °) G. I. 
Zavira, traducătorul în grecește a « Evenimentelor Cantacu- 
zinilor şi Brâncovenilor » susține, în prefața traducerii sale, 
că țarul ar fi conferit lui Dimitrie Cantemir titlul de « Principe 
de Movildu », o afirmaţie care nu s'a adeverit *). 

In a doua jumătate a secolului al XVII-lea regiunile trans- 
nistriene ajunseră sub supremația otomană. Nicolae Costin 
arată că sultanul Mohamed al IV-lea «începu gânduri înalte 
asupra creștinilor, că pe atunci Turcii erau mai tari, cât lumea 
se cutremura, că încotro se porneau, nu era să nu biruiască » 4), 
Prin tratatul de pace dela Buczacz din 1672, olatul Podoliei 
ajunse raia turcească, iar hatmanul Ucrainei recunoscu vasa- 
litatea otomană. După moartea lui Iuri Hmielnicki, hătmănia 
Ucrainei fu încredințată Voevodului Moldovei George Duca, 
care, după mărturia lui Nicolae Costin, «de atunci a început 
a se înălța și a se scrie la tituluş: « Gospodar zemli Moldavskoi 
i zemli Ucrainskoi », adică « Domn Ţării Moldovei şi Ucrai- 
nei»). Indată după instalarea sa în hătmănia Ucrainei, 
Duca-Vodă au făcut curți lângă Nemirova, în marginea 
Buhului, şi au făcut şi alte curți în marginea Nistrului la 
Țicanovca, împotriva Sorocii», precum relatează cronicarul 
Ion Neculce ê). Un alt cronicar al Moldovei, Nicolae Mustea 
susține că după ce au venit Duca-Vodă la Iași, îndată iar a 
început a sili pe boieri și pe toată țara şi a asupri cu dajdiui, 
« de fugeau oamenii la Ucraina peste Nistru și nici zlotașii nu 
puteau să-i oprească, și ziceau oamenii atunci, că Duca- Vodă 
avea de gând să lase Moldova şi să meargă să se așeze la Ucraina, 
și acest lucru era de crezut, că făcuse și curți Duca-Vodă, în 
Țigănauca pe Nistru şi în satul Pecera pe malul Buhului » ”). 

1) I. Nistor, o. c., pag. go urm. 

2) Operele lui Dimitrie Cantemir, V. pag. V din Prefaţă, ed. G. Sion. Buc. 1878. 

3) I. Nistor, Pomenirea lui Dimitrie Cantemir, în Anal. Acad. Rom. Ist., III, 
tom. II, pag. 242. 

t) Letopiseţi, II, pag. 24. 

5) Letopiseţi, II, pag. 20. 


t) Letopiseţi, II, pag. 215 urm. 
7) Letopiseţi, III, pag. 20. 

Nicolai Costin ne spune că la moșia sa Peştera de pe Bug, 
Duca-Vodă «a început o gospodărie moldovenească cu stupi, 
vaci, oi, pluguri de boi, pe la toate târgurile de pe acea parte 
de Nistru, velniți de holircă, de bere și altele, cumpăra miere 
şi domnească ce era, o ducea la Ucraina, de făcea mieduri de 
vindea » 1). 

Din mărturiile cronicarilor noştri aflăm deci, că, pe timpul 
lui Duca-Vodă, elementul românesc transnistrian, primise un 
puternic spor etnic din Moldova, care se găsea politiceşte în 
uniune personală cu Ucraina. Constelațiunea aceasta politică a 
favorizat foarte mult migraţiunea, care era încurajată și patro- 
nată de însuși Domnul Moldovei şi de boieri. Aceştia, cuprin- 
zând pământuri întinse dincolo de Nistru, aveau nevoie de 
braţe de muncă pentru cultura lor. In condiţiunile acestea 
«multă gloată » au trecut Nistrul, pentru a-și dura acolo casă 
și masă și a contribui cu hărnicia și priceperea ei la ridicarea 
agriculturii şi la înviorarea negoțului. La 1 Aprilie 1683, 
anul asedierii Vienii de către Turci, şoltuzul din Țigănauca 
împreună cu toți cdpitanii săi, semnau un act de vânzare 
redactat în româneşte *). 

Infrângerea Turcilor sub zidurile Vienei se resimți curând 
și în regiunile transnistriene. Stăpânirea turcească în Podolia 
și Ucraina se prăbuși subit, îngropând sub dărâmăturile ei 
și prestigiul de care Poarta se bucura la Cazacii Zaporojeni. 
Prin tratatul de pace dela Carlovăţ (1699) olatul Podoliei cu 
Camenița fu retrocedat Poloniei, iar de-a-lungul râurilor 
Codima şi Iagorlic se restabili din nou vechea graniță a olatului 
de Oceacov. Românii din Podolia reintrară din nou sub 
influenţa polonă, aşa că la 1703 palatinul Kievului putu trimite 
în Maramureş două cohorte de Daci Transnistrieni în ajutorul 
principelui Francisc Rakoczy. Acesta primi unitățile moldo- 
venești cu mare bucurie şi le făgădui să le răsplătească în mod 
cuvenit pentru osteneala lor. Aceasta ne-o mărturiseşte însuși 
Rakoczy în interesantele sale memorii ce apărură la Haga în 
1839 5). Românii din olatul tătăresc al Oceacovului împărtășiră 





1) Letopiseţe, IL, pag. 22. - 
2) N. Iorga, Ucraina moldovenească, în Anal. Acad. Rom. Ist., XXXV, pag. 360. 
*) Histoire des Revolutions de Hongrie, V, pp. 48 şi 60; La Haye, 1839. 

soâita conaţionalilor lor din Bugeacul basarabean. Prezența 
Moldovenilor la Oceacov este adeverită prin mărturii con- 
temporane. Din rândurile lor recrutase hanul acele cete de 
luptători neînfricoșate, pe care, după mărturia lui Voltaire, 
le trimise în ajutorul lui Carol al XII-lea, la Poltava *). 

Pentru grijania sufletească a credincioșilor din olaturile 
turceşti şi tătăreşti dela Dunăre și Nistru luă ființă, la sfâr- 
şitul veacului al XVI-lea, episcopia Proilaviei sau Brăilei *). 
La 1715 izbucnise un conflict de competenţă între Yorest, 
episcopul de Huși și Ioanichie, episcopul Proilaviei, conflict 
care fu aplanat de Nicolai-Vodă Mavrocordat în sensul, că 
drepturile episcopale ale lui Ioanichie asupra localității Dubă- 
sari, ca situată în afară de granița Moldovei, să fie respectate de 
vlădica dela Huşi *). Unul din urmaşii lui Ioanichie se intitula 
pe la 1765 « Daniil, mitropolit al Proilaviei, Tomarovei, Hoti- 
nului, al țărmurilor Dunării şi Nistrului și al Ucrainei Hanului ». 
Dela Daniil ni s'au păstrat mai multe gramate de hirotonie 
în limba moldovenească. Cu binecuvântarea sa arhierească 
s'au sfinţit bisericile din Malovata, Dorotcoe, Mahala, Pogrebu 
şi Dencov, toate sate româneşti din Olatul Oceacovului 4). In 
timpul războiului ruso-turc din 1768—1774, se ivi un nou 
conflict între Ioachim episcopul Proilaviei și Inochentie epis- 
copul de Huși, conflict ce se lichidă în folosul lui Ioachim, 
acesta continuând să exercite drepturile sale episcopale asupra 
credincioşilor de dincolo de Nistru 5). 

In cursul secolului al XVIII-lea emigrația românească în 
regiunile transnistriene continua mereu. Un ofițer din armata 
lui Münnich amintește în memoriile sale că la plecarea oștirii 
ruseşti din Moldova, la 1739, toți soldații primiră ordin de a 
prăda țara şi de a lua cu sine oameni și animale. In urma 
acestei porunci au fost ridicați și duși în Rusia peste 100.000 


1) Voltaire, Histoire de Charles XII, pag. 178; cfr. I. Neculce, Letop, H, 


. 490. 

*) I. Nistor, Istoria Basarabiei, pag. 129 urm. 

3) Melhisedec, Cronica Hușilor, pat, 312. 

*) A. G. Lebedinţez, Ucraina Hanului, în Mem. Soc. Ist. și de Antichităţi din 
Odessa, vol. XXXI, pag. 1 urm. Asupra literaturii vezi: I. Nistor, Românii Trans- 
nistrieni, pag. 64, nota 2. 

*) Melchisedec, o. c, pag. 312, 

de Moldoveni t). Despre nemiloasa robire de oameni din 
ținutul Hotinului şi de pe marginea Cernăuţilor la purcesul 
lui Münnich aminteşte şi Ion Neculce în cronica sa 7). Dar 
pe lângă ridicările forțate, numeroase familii moldovenești 
treceau Nistrul din propriul îndemn şi cum emigrația moldo- 
venească luase proporții îngrijorătoare, Constantin Vodă Raco- 
viţă se simţi îndemnat la 1756 să orânduiască o anchetă formală 
în chestiunea emigranților. « Am cercetat — zice Constantin- 
Vodă în hrisovul său — și pentru părțile străine cu care se 
megieţeşte țara aceasta, cum şi în ce chip se află pentru mulțimea 
de noroade, şi am aflat adevărul că în toate părțile mulțime de 
noroade se află şi Moldoveni foarte multi... Și sau pus la cale 
de s'au trimis acolo la dânșii ca să vie câțiva dintre dânşii, aice, 
să se întrebe să cercetăm lucrul acesta, să putem cunoaşte ade- 
vărul, care sau şi făcut. Și iată au venit aici doi trei preoți și 
pâtru cinci oameni din cei mai de ispravă și scoțindu-i însuși 
înaintea Domniei- Mele şi a toată boerimea, s'au întrebat ca să 
arete tot adevărul din ce pricină sau stricat, s'au dus de aici 
din pământul Moldovei în părți străine, într'alte țări şi lângă 
altele au arătat tot temeiul stricăciunii lor, l-au arătat că este 
"din pricina vremelnicei nestări, adecă neştiind şi nefiind hotărît 
„ce să dee biruri pe an, şi aceasta i-au strămutat de s'au dus în 
'țeri străine, şi s'au cunoscut a fi oarecum adevărul » *). Pentru 
a determina pe bejenari să se reîntoarcă, Domnul hotări să li 
se asigure, la întoarcere, o scutire de impozite pe șase luni, 
iar după expirarea acestui termen să intre într'o așezare 
fiscală regulată şi bine stabilită pentru toate bunurile impo- 
zabile. «Şi pentru ca să nu aibă vreo clăcare sau să-i supere 
vre-unul dintre dregători cu gloabe, hotărim și aceasta, ca 
după ce vor strânge mulţi, aceşti străini să-şi aleagă pe vre'o 
unul dintre dânşii care a fi mai cu socoteală, și să se facă 
judecători între dânşii, să caute pricini ce vor avea mai mici, 
iar lucruri mai mari ce vor avea, să li se caute judecata cu di- 
vanul domnesc » 4). Nu cunoaștem în deajuns care a fost rezul- 
1) N, Iorga, Studii și Documente, VI, pp. 20, 68, 70; cfr. Hammer, Histoire de 
l'Empire Ottoman, III, pag. 484. 
2) Letop., II, pag. 412. 


3) T. Codrescul, Uricariul, I, pag. 354. 
i) T. Codrescul, Uricariul, 1, paz. '356, 

tatul acestor măsuri, ştim doară că emigrația continuă și după 
hrisovul lui Constantin-Vodă, fiind încurajată şi prin numeroșii 
agenți de emigrare, cari îndemnau și smomeau lumea la 
emigrare în Rusia pravolsavnică, unde vaste terenuri recucerite 
dela 'Tătari aşteptau să fie desțelenite şi redate culturii. Isto- 
ricul rus Kostomarov arată că în anii 1753—1765 polcovnicul 
Vasile Lupu, zis Zverov, aduna emigranți pentru întărirea 
rândurilor Cazacilor dela Bug. Zamfir Arbore reproduce în 
cartea sa despre Basarabia versuri dintr'un cântec căzăcesc 
din comuna Cantacuzinovca, care preamărea înfrățirea româno- 
cazacă 1). 

Prin tratatul de pace dela Cuiciuc-Cainargea (1774), gra- 
nița imperiului moscovit se întinse până la Bug. Noua achiziție 
teritorială dintre Nipru și Bug, numită Rusia Nouă, era în 
bună parte pustie şi nelocuită. Pentru punerea ei în valoare 
era nevoie de braţe de muncă pe care Rusia căuta să le scoată 
din Moldova. Aliniatul 5 din art. XVI al susmenţționatului 
tratat de pace impunea Porții obligația de a lăsa liberă emi- 
grarea celor ce ar dori să se colonizeze în noile teritorii rusești ?). 
Intemeindu-se pe dispozițiunile acestui alineat, Rușii încer- 
cară să scoată un număr cât de mare de emigranți români din 
Moldova pentru colonizarea nouilor ținuturi rusești. Agenți 
ruşi, travestiți în călugări sau negustori ambulanți, cutreerau 
Moldova dintr'un capăt la altul, ademenind populația să 
emigreze în pământul făgăduințelor ruseşti, unde după exage- 
rările lor curgea lapte şi miere °). Consulatul rusesc care în 
urma aceluiași tratat de pace luase ființă la lași, se străduia din 
răsputeri să adune «dezertori» pentru Rusia. Sub masca 
pretinşilor dezertori se ascundeau cetele de Moldoveni ce 
fuseseră câștigați pentru emigrare. Intre aceştia se găseau și 
« dezertori » din Ardeal și Bucovina, pe care consulatul Au- 
striac din laşi îi reclama pentru sine. In împrejurările acestea 
boierii începură să-şi dea seama că moșiile lor rămâneau în 
paragină din cauza lipsei de brațe de muncă. Pentru a evita 
dezastrul, ei reclamau cazurile Principelui, care făgăduia să 


1) Z. Arbore, Basarabia, pag. 121 urm, 
:) D. A. Sturdza, Acte și Documente, |, pag. 132, 
2#) Hurmuzachi, Docum., VI, pp. 58 și 6L 

avizeze la măsuri pentru stăvilirea emigrației. Maiorul rus 
Salonski veni în Moldova pentru a griji de transporturile de 
pretinşi dezertori. In scopul acesta el organiză echipe de 80— 
100 de oameni, pe cari îi îmbrăca din cap până în picioare în 
haine rusești, pentru a înşela vigilența divanului domnesc și 
a-l face să creadă că emigranții ar fi ruşi sadeă. Astfel echipați, 
ei defilau pe străzile Iaşilor intonând cântece ruseşti. Unii 
dintre pretinşii dezertori erau căsătoriți, iar nevestele lor 
făceau încercări desperate pentru a-și împiedeca bărbații de a 
părăsi țara 1), Salonski se încumetă de a extinde propaganda 
sa pentru emigrare şi.asupra Bucovinei. Indrăsneala aceasta 
determină pe cancelarul Kaunitz să ridice proteste foarte ener- 
gice contra ridicării de « dezertori» ruşi «nel cordone au- 
striaco », întru cât între Austria şi Rusia n'ar exista «alcun 
cartello per la reciproca restituzione » 2). Emigrațiunea româ- 
nească cuprindea între pretinșii « dezertori » şi elemente mun- 
tene şi transilvănene. Aşa se explică şi deosebirile dialectale în 
graiul 'Transnistrienilor dela Nord față de cel dela Sud. 
Acţiunea de colonizare în regiunile transnistriene primi un 
puternic imbold la 1792, când, în temeiul tratatului de pace 
dela Iaşi, granița Rusiei fu aşezată la Nistru, cuprinzând 
Ucraina Hanului sau Olatul Oceacovului dintre Bug şi Nistru, 
Cu prilejul împărțirii a doua a Poloniei din anul următor, 
Rusia îngloba în graniţele sale și Podolia dela Nord de Iagorlic 
și Codîma, astfel că Românii și din acele meleaguri trans- 
nistriene ajunseră sub oblăduirea rusească. Noua « oblastie a 
Oceacovului » fu împărțită în patru uezduri sau județe cu 
centrele administrative la Ananiev, Tiraspol, Odessa și Nico- 
laev. Dar regiunile dintre Bug şi Nistru, la încorporarea lor 
în imperiul moscovit, erau foarte puţin populate. Pentru împo- 
pularea lor, împărăteasa Caterina a II-a porunci prin ucazul 
dela 27 Ianuarie 1792, promulgat îndată după încheierea păcii, 
ca oblastia dintre Bug și Nistru să fie în cel mai scurt timp 
colonizată. In scopul acesta întreaga suprafață a regiunii a fost 
împărțită în loturi pentru slobozi de stat şi pentru slobozi: 


1) Hurmuzachi-Nistor, Doc., XIX, 1, Nr. CLIII, pag. 169 urm. 
2) Hurmuzachi-Nistor, Doc., XIX, 1, Nr. CLXNIIL pag. 191r; cfr. CCLI, 
pag. 274. : 

boiereşti. Arnăuții şi volintirii lui Potemkin se bucurau de 
preferiți la distribuția loturilor de colonizare, iar boierii mol- 
doveni, cari de voie bună şi cu mare osârdie s'au făcut supuşi 
ruşi, primiră în dar loturi pentru slobozii 1). Ucazul împărătesei 
şi propaganda rusă pentru emigrare par să fi găsit un puternic 
răsunet în Moldova, întru cât la 7 Iunie 1792 ambasadorul 
Prusiei din Constantinopol putea raporta la Berlin, că « locuitorii 
Moldovei părăsesc cu duiumul țara. Ei sunt încurajați de gu- 
venul rus să se aşeze dincolo de Nistru. Toată țara cuprinsă 
între acest fluviu şi Bug urmând să fie ridicată la rangul de 
principat, sub numele de Moldova-Noud. Se vorbea chiar de 
aşezarea fostului principe ai Moldovei, Alexandru Mavro- 
cordat în scaunul noului Principat » *). Planul de organizare 
al nouei oblastii cuprindea și izvoadele cu numele boierilor 
cari primiseră loturi pentru noile slobozii. Intre aceştia găsim 
şi 56 de nume de boieri moldoveni, cari primiră terenuri de 
colonizare într'o extindere de 377.445 desetine în loturi de 
1.500 până la 24.000 desetine. Intre boierii împroprietăriți 
acolo întâlnim nume simandicoase ca: Rosetti, Cantacuzino, 
Catargiu, Sturdza, Cananău, Nicoriță, Săcară, Măcărăscu, 
Filodor, Balş, etc. 5). Boierii împroprietăriți se grăbiră să 
atragă colonişti din țară pe loturile lor ceea ce și izbutiră, 
căci din cele 41 de sate din oblastia Oceacovului, menționate 
de d-l Sergievski, 30 se menționează pentru prima dată 
numai la 1792 €). 

In urma tratatului de pace dela București, din 1812, granița 
imperiului moscovit a fost împinsă din nou spre apus până 
la Prut, astfel că Nistrul încetă pentru un secol de a-și înde- 
plini vechiul destin al unui râu de hotar. Cu dispariția graniţei 
dela Nistru, Românii Transnistrieni intrară în strânsă legătură 
cu fraţii lor din Basarabia, împărtășind cu ei o soartă comună 
și bucurându-se împreună cu ei şi de ocrotirea duhovnicească 
a mitropolitului Gavriil Bănulescu, arhipăstorul nou-înființatei 
arhiepiscopii a Chișinăului și Hotinului. Legătura aceasta 


1) Memoriile Soc. Ist. şi de Antichități din Odesa, II, pag. 770. 

2) N. lorga, Acte şi Fragmente, II, pp. 339—341. 

2) Memoriile Soc. Ist. și de Antichități din Odessa, IX, pp. 319—331. 
$) M. V. Sergievschi, o. c., pag. 77 urm. 

bisericească între Românii Cis- şi Transnistrieni a contribuit 
foarte mult la edificarea sufletească a acestora şi la consolidarea 
vieții lor naționale. Această legătură eparhială a continuat 
până la 1837, când luă ființă noua arhiepiscopie a Odesei și 
Chersonului, care veni să înglobeze pe Transnistrieni în 
noile sale granițe eparhiale 1). Aceasta însă nu stânjeni de loc 
contactul economic şi intelectual, ce dăinui neîntrerupt până 
la 1918, când granița rusească fu împinsă înapoi la Nistru, 
care deveni din nou râu de hotar. Conştiința națională la 
Românii Transnistrieni era atunci aşa de puternică și vie, 
încât nicio prefacere politică n'o mai putea înăduși. Când 
Sfatul Țării dela Chişinău votă mai întâi autonomia Basa- 
rabiei şi apoi unirea ei cu țara-mamă România, glasul Româ- 
nilor 'Transnistrieni răsună prin rostul unui fruntaș din rân- 
durile lor, Toma Jalbă, care spunea: 

« Dar eu vă întreb, fraților, care sunteți Moldoveni, cum ne 
lăsați pe noi Moldovenii, cei ce suntem rupi din această Basa- 
rabie, să trăim pe cellalt mal al Nistrului? Noi rămânem ca 
şoarecii în gura motanului! Dar să știți, că de ne veți uita, 
noi vom săpa malul Nistrului și vom îndrepta apa dincolo 
de pământul nostru, căci mai bine să-şi schimbe râul mersul 
decât să rămânem noi despărțiți unii de alții » 2). 

In fața acestei așa de vii expresii a conștiinței naționale mol- 
dovenești, guvernul Uniunii Republicilor Sovietice Socialiste 
Ruseşti s'a simțit îndemnat să respecte glasul Moldovenilor 
Transnistrieni şi să unească raioanele Rîbnița, Dubăsari, 
Tiraspol şi Ananiev într'o « Republică Autonomă Sovietică So- 
cialistă Moldovenească », care ființează dincolo de Nistru dela 
1924 încoace. Populaţia moldovenească din această republică 
a trezit interesul d-lui M. V. Sergievski, căruia trebue să-i 
rămânem recunoscători pentru contribuțiile sale la cunoaşterea 
trecutului şi graiului conaționalilor noştri transnistrieni. 

Vechimea așezărilor moldovenești dincolo de Nistru se 
pierde deci în negurile vremurilor. In secolul al XVI-lea pre- 
zenta lor acolo este bine dovedită prin mărturii narative și 


——_. 


t) 1. Nistor, Istoria Basarabiei, pag. 319 urm. 
5 I. Nistor, Românii Trausnistrieni, pag. 78 urm, 

documentare. Aceasta o recunoaşte în parte și -d-l “Sergievski. 
De atunci încoace mențiunea lor devine tot mai frecventă în 
izvoarele timpului iar căracterizarea organizațiilor lor militare 
drept « cohorte de veterani ale Dacilor Transnistrieni » — vete- 
ranae Dacorum Transnistrianorum cohortes — este semnifi- 
cativă, atât cu privire la originea, cât și la forța lor combativă. 
Extinderea succesivă a graniței ruseşti până la Bug, la Nistru 
şi în urmă până la Prut, a contribuit la sporirea numărului lor. 
Ideea lui Panin de a crea o « Moldovd- Noud » dincolo de Nistru, 
a fost realizată numai la 8 Octomvrie 1924 de guvernul sovietic 
sub numirea de « Republică Moldovenească », cu vădite scopuri 
politice, a căror desluşire nu intră în succinta noastră expunere 
academică. Dar oricare ar fi fost scopurile ce s'au urmărit cu 
înființarea acestei republici, ființa ei constitue totuși cea mai 
puternică dovadă pentru existența elementului românesc din- 
colo de Nistru, existență recunoscută oficial de Uniunea Repu- 
blicilor Sovietice Socialiste Ruseşti. Această recunoaștere își 
are însă semnificația ei în timpul de față, când problema etni- 
cităţii ocupă un loc de frunte în preocupările diplomației 
internaționale. | | 

In fața acestei situațiuni, de fapt și drept, credem că, dacă 
la hotarul Nistrului, din motive etnice sar ridica vreodată 
pretenții teritoriale, îmbinate cu revizuiri de graniță, atunci 
poporul român, bizuindu-se pe numărul cel mare al cona- 
ționalilor săi de dincolo de Nistru, va găsi de bună seamă 
temeiuri etnice destul de puternice, pentru a putea răspunde 
la asemenea pretenții cu revendicări similare. Și aceasta cu 
atât mai vârtos, cu cât neamul nostru n'a râvnit niciodată la 
bunul altora, dar a înţeles totdeauna să-şi apere cu îndârjire 
patrimoniul său național. 

ANEXA. 
MEMORIU ASUPRA REPUBLICEI MOLDOVENEŞTI 
Bucureşti, 1924, Noemvrie 4. 


Incă din luna August a. c., ne soseau ştiri privitoare la proiectul ela- 
borat de Guvernul din Moscova, pentru înființarea unei Republici Mol- 
dovenești pe malul stâng al Nistrului. 

e altfel ziarul « Isvestia » confirmă aceste știri, publicând în numărul 
său din 29/VIII/924 că Comitetul Gubernial din Odesa aprobase deja 
unificarea regiunilor populate de Moldoveni într'un singur ţinut moldo- 
venesc, care urma să cuprindă următoarele districte: 

Ribniţa (cu 48.748 loc. din care 25.387 Moldoveni, 

Duboşari (cu 57.371 loc. din care 33.600 Moldoveni 

Tiraspol (în întregime moldovenesc) și 

Ananiew cu 43.545 loc. din care 24.249 Moldoveni. 

Tot din presa rusă eram informați că hotărîrea susnumitului Comitet 
se afla, dinainte de 21 August, la Harkov, spre întărire şi că, după 
declaraţiunile tovarăşului Ciubăr, Președintele Consiliului Comisarilor 
din Ucraina, noua Republică va număra 3—400.000 locuitori cu capitala 
în oraşul Ananiew, 

* yi ai 

Pentru a justifica această hotărîre anterioară oricăror simptome de 
revendicări naționale din partea populațiunii moldovenești de pe malul 
stâng al Nistrului și pentru a ascunde adevăratele scopuri urmărite prin 
crearea nouei Republici, — eram informați, că autoritățile bolșevice pre- 
găteau dela centru o aprigă și intensă propagandă moldovenească printre 
populația transnistriană din raioanele Slobozia - Tiraspol, Grigoriopol - 
Dubosari, Ananiew - Rîbnița, Crut, Camenca și Velico-Cosnița. 

In această privință ni se mai raporta, că Secţiunea Moldovenească a 
Învăţământului Obştesc, ce se înființase dela 24 Iunie la Odesa de către 
Comitetul Gubernial din acel oraș, fusese însărcinată să provoace şi să 
îndrumeze o mișcare națională în centrele moldovenești, care, prin peti- 
tiuni, congrese și rezoluțiuni trebuiau să solicite autonomia în cadrul 
Federaţiunii Republicilor Socialiste Sovietice. 

_Numita secţiune devine astfel sufletul acelei acțiuni de propagandă, iar 
zarul « Plugarul Roșu », tipărit şi editat de dânsa în Odesa, principalul 
ei instrument, | 

Intr'adevăr, găsim în acest quasi-oficios, următoarele ştiri interesante, 
publicate în numărul său din 21 August 1924. | 

« Secțiunea Moldovenească pentru Învățământul Obştesc este creată 
pentru a organiza și îndruma învățământul moldovenesc ». 

« Pentru moldovenizarea cât mai grabnică a tutulor instituțiunilor și 
așezămintele din centrele moldoveneşti, au fost trimiși, în Guberniile 
Odesa şi Nicolaev, studenți, din sectorul român de pe lângă Universitatea 
din Moscova, pentru a studia, din punct de vedere cultural și politic, 
starea populațiunii moldoveneşti ». | 

«S'a hotărît deschiderea unor cursuri pregătitoare, unor cursuri peda- 
gogice superioare, unei şcoli încăpătoare de popoc arie și unor şcoli de 

icultură pentru țăranii și muncitorii moldoveni, în folosul cărora 

itura Gubernială din Odesa a şi început să publice, în limba moldo- 
venească, cărți școlare pentru începători și broșuri pentru vârstnici ». 

« Pentru controlul instituțiunilor culturale şi economice moldoveneşti 
a sosit în Odesa delegatul Comisarului Instrucțiunii Publice al Ucrainei, 
care va lua măsuri pentru introducerea cât mai urgentă a limbei moldo- 

i în toate instituțiunile din centrele moldovenești ». 

«In 21 de sate din Gubernia Odesa a și început să se grăiască numai 
moldovenește. Toţi judecătorii, învățătorii, preoții şi primarii din sate 
sunt obligaţi să învețe şi să vorbească limba moldovenească ». 

«În aşezămintele de cultură şi în școli se va preda treptat şi limba 
românească, care fiind mai bogată decât limba moldovenească, nu va 
mai constitui o piedecă la luminarea norodului moldovenesc. Cuvintele 
rusești create însă de revoluție ca bolşevic, soviet, ispolcon, comisariat 
ş. a. vor fi întrebuințate și mai departe, fiind pe veci alipite de graiul mol- 
dovenesc », 

Spre a determina un curent naţional printre Moldovenii transnistrieni 
şi a le da mai ales un imbold în sensul țelului propus, + Plugarul Roșu » 
mai publică în acelaşi număr şi sub forma de știri, că numeroase sate 
moldovenești au și adresat rezoluţii către Secţiunea Moldovenească a 
Invăţământului Obştesc din Odesa, cu rugămintea de a susține pe lângă 
Guvernele Sovietice din Harkov și Moscova chestiunea organizării 
Republicii Moldoveneşti și teritoriul retea Odesa și Balta. 

Tot în scopul de a se justifica în ochii lumei, Comisariatul Afacerilor 
Străine din Moscova dădea, pe la sfârșitul lui August, instrucțiuni mi- 
siunii sovietice din Berlin să adune, dela diverse Societăţi și studenți 
aflați în străinătate cât mai multe petițiuni colective, prin care să ceară 
concursul Comitetului Executiv Ucrainian pentru înființarea Republicii 
Moldovenești. 

lar în ceea ce dee e valoarea faimoaselor congrese locale organizate 
cu sutele între Bug și Nistru, cu ale căror rezultate bolşevicii se buda în 
presa mondială, ajunge să amintim darea de seamă a oficiosului « Isvestia » 
din 9 Sept. trecut, asupra Congresului pretinșilor moldoveni din Odesa, 
care fusese organizat în acel oraș cu câteva zile mai înainte. Un oarecare 
Vadeev, Rus sau Evreu cu nume rusificat, a fost acela care s'a găsit să 

7ugrăvească, în susindicatul congres, ca raportor + tabloul mişcării na- 
« ţionale care a cuprins populațiunea moldovenească a satelor din apro- 
« pierea Nistrului » și «entuziasmul cu care, nu numai satele moldove- 
« neşti, dar și acele ruseşti și ucrainiene susțin ideea înființării Republicii 
« Moldoveneşti », 

Cu toată lipsa de sinceritate a unei asemenea manifestaţiuni pusă în 
sarcina elementului moldovenesc, organizatorii congresului n'au pierdut 
prilejul să adreseze, în numele lui, numeroase telegrame organelor supe- 
rioare bolșevice pentru a le mulțumi de generozitatea ce o arată minori- 
tăţilor și pentru a le ruga să rezolve de urgenţă chestiunea creării Repu- 


blicei moldovenești. | | 
Din pie unor asemenea înscenări apare in mod neîndoios grija 
ce o au Guvernanţii Sovietelor de a da un de realitate pretinselor 


manifestațiuni naționale pe care vor să le atribue populațiunii moldove- 
neşti de dincolo de Nistru. 

In orice caz dacă n'au fost pretutindeni simulate, este sigur că aceste 
manifestaţiuni n'au avut nicăiri un caracter de spontaneitate. Aceasta 
pentrucă elementul moldovenesc, deopotrivă cu celelalte minorități 
străine din Rusia, zace sub jugul tiraniei moscovite, fără a mai da vreo 
incredere principiilor amăgitoare de autodeterminare, „de 
regimul ic cu aceeași tărie cu care le-a nesocotit sau le-a contestat 
oriunde ele s'au aplicat împotriva intereselor lui revoluţionare, 


Am stabilit deci că, nu din respectul ce l-ar datori principiului de auto- 
determinare a popoarelor, bolşevicii s'ar fi gândit să creeze Republica 
Moldovenească, tocmai atunci când sugrumau Georgia. 

Rațiunea acestui act, de un aspect atât de generos, este cu totul alta 
și natura ei subversivă se desprinde, chiar dela început, din ştirile ce ne 
sosesc de pretutindeni. 

Astfel la 29 August eram informaţi de presa engleză că Moscova a 
elaborat noi planuri pentru a provoca turburări în Basarabia, «aceste 
« planuri pe lângă ațâțarea directă la răscoale pe teritoriul românesc prin 
« agitatori comuniști, mai prevăd şi crearea unei noi Republici Sovietice 
« Moldovenești pe malul Nistrului, care va urma să servească ca centru 
«de agitațiune și ca exemplu atractiv pentru Basarabia Românească ». 

De asemenea la începutul lunei Septemvrie eram informaţi că presa 
polonă, comentând știrea înființării unei Republici Moldovenești auto- 
nome, constată că prin realizarea acelui proiect, bolşevicii nu urmăreau 
decât să amenințe România, după cum amenințaseră Polonia cu ficțiunea 


sepale Bieloruse. 
uziile la care ajunge presa polonă sunt pline de interes şi merită 
a fi semnalate, pentru d lumină scopurile oculte urmărite de bol- 
şevici cu îndeplinirea noului lor proiect peste Nistru. 

«Autonomia populaţiunii moldoveneşti din S.-Vestul Rusiei n'ar fi decât 
«o desrobire dela ucrainizarea ce o amenință şi prin urmare mărirea, 
«iar nu micșorarea, influenței rusești », | 

«Intreaga inteligență rusă bolșevică, factorul național productiv al 
«tutulor Republicelor create pe teritoriul vechiului Imperiu, va fi deta- 
« şată la lucru, în noua Republică Moldovenească, de către centrala parti- 
« dului comunist din Moscova », în fine însăși denumirea Republicei 
« Moldoveneşti și limba moldovenească, care nu va juca de fapt niciun 
«rol de Stat în noua Republică creată, vor urma să constitue un magnet 
« puternic, față de Moldovenii basarabeni ». 

Am mai fost de asemenea informați, că presa germană la rândul ei 
denunţă, precum urmează, în « Boersen-Courrier » din ro Octomvrie, 
scopurile urmărite de bolșevici prin înființarea Republicei Autonome 
Moldoveneşti în cadrul Federaţiunii R.S.S. 

«Pentru politica imperialistă dela Moscova, dorințele populaţiunii, 
la care se face apel pentru a justifica acest pas, nu sunt câtuși de puțin 
hotăritoare. 

«Cum România a opus un refuz definitiv pretențiunilor Rusiei, și 
«cum Rusia nu pare a voi să lase ca lucrurile să ajungă la un războiu, 
«ea încearcă să provoace o iredentă prin crearea unei Republici vecine 
« comuniste. Acest Stat național, privilegiat probabil de Rusia, se creează 
«cu scopul bine lămurit de a exercita o putere de atracțiune asupra 
« populațiunii înrudite din Basarabia ». 

Dar ra Pta oculte pe care le urmăresc fără nicio îndoială bolşevicii 

rin îndeplinirea acestui proiect, mai sunt date la iveală pos şi de propria 
or presă, când pretinde că Racovski ar fi cules, pentru a le duce Tomis. 
peste 1.500 de adesiuni de pe la diferite ra a a din Buco- 
vina, Basarabia și Moldova şi când « Isvestia » di (Nr. 1.429 din 
o Sept.) publică următoarele, în articolul privitor la Congresul Moldo- 
venesc despre care am vorbit mai sus: 

« Tratând despre însemnătatea agitațiunii pricinuite cu înființarea Re- 
«publicii Moldoveneşti, raportorul Vadeev, arată că toți moldovenii 
« asupriţi de peste Nistru (adică din Basarabia) «privesc de pe acum 
«la viitoarea Republică ca la un far luminos, care răspândește lumina 
«libertății şi a demnității omenești ». 

Este prin urmare evident că, neputând în momentul de față să atace 
problema basarabeană pe un front militar, bolșevicii tind să-şi ajungă 
scopul prin alte mijloace. 

Unul din aceste mijloace este formarea de bande armate destinate să 

ji malul românesc al Nistrului; altul este pricinuirea cât mai 
multor turburări și nemulțumiri în interiorul Basarabiei prin propaganda 
subversivă pe care o fac în acea provincie și ca un ultim mijloc, față de 
primele două, -plăsmuit acum în urmă de bolşevici contra Basarabiei, 
trebue considerat a fi crearea unei Republici Moldoveneşti între Bug și 
Nistru, 

Intradevăr că înființarea la însăși granițele României a unui focar 
moldovenesc, va permite bolșevicilor să îmbogăţească literatura lor de 
propagandă cu o nouă temă : ei îşi vor propune să convingă pe Basarabeni 
de ale căror sentimente patriotice nu pot face abstracţiune, că Rusia 
Sovietică nu le cere să se rupă dela Patria Mumă, ci să se unească numai 
fraţilor lor de peste Nistru, pentru a constitui împreună un singur Stat 
Moldovenesc în Federaţiunea Republicelor bolşevice, 

Astfel făurită noua Republică Moldovenească, nu poate fi considerată 
decât ca un mijloc de propagandă contra României, ca un centru de 
atracţiune pentru Basarabia, ca un mijloc de presiune morală continuă 
asupra acelei provincii şi a Bucovinei, ca un cuib în fine de agitaţie şi de 
atentate în care va căuta să întărite 400.000 de Moldoveni împotriva 


României. 


* 
* + 


Un ultim punct trebue scos în evidenţă; lipsa de dibăcie a acestei 
manevre bolşevice, 

Este nedibace această manevră pentrucă bolşevicii stabilind Republica 
Moldovenească pe un fundament naţional, recunosc astfel în mod implicit 
caracterul moldovenesc, adică românesc e pure a popula uni care lo- 
cueşte chiar la Est de Basarabia, peste malul stâng a Nistrului. 

Or, dacă conştiinţa moldovenească a locuitorilor de dincolo de acest 
fluviu ar fi determinat Sovietele să-i întrunească într'o entitate naţională 
și politică distinctă în cadrul Federațiunii Republicelor rusești, — o con- 
ştiinţă naţională cu atât mai vie, acea manifestată dincoace de acel fluviu, 
adică în Basarabia, trebue să împiedece Sovietele să mai poată pretinde a 
obține consimţimântul Basarabenilor de a se despărţi de Patria lor Mumă. 

Această manevră mai este nedibace și dintr'un al doilea punct de 
vedere : 

Sovietele recunosc azi, într'un mod cu totul concret, că și la răsăritul 
Nistrului mai trăesc încă 400.000 de Români, pe cari își propun chiar 
să-i întrunească întrun nou Stat, creând astfel o adevărată Republică 
Moldovenească, adică Românească, înăuntrul graniţelor ucrainiene. 

Recunoscând aceasta, după ce contestaseră până acum caracterul 
național românesc Basarabiei, provincie situată totuşi la Vest de Nistru, 
adică într'o regiune și mai omogenă încă, — deoarece face corp cu masa 
compactă a poporului român, — Sovietele dau astfel cea mai evidentă 
confirmare întinderii rasei noastre între Prut și Bug. 

Totodată, Sovietele mai dau un prilej de dovadă despre înţelepciunea 
politicei româneşti, care deși cunoaște existența a 400.000 dintre națio- 
nalii săi în regiunea ce se întinde dincolo de Nistru până aproape de 
Kerson, n'a avut totuşi niciodată gândul să înglobeze această populaţie 
în fruntariile sale politice, precum au declarat-o de altfel pia români 
la diferite Conferinţe Internaţionale ce s'au ţinut după războiul mondial 
şi în deosebi la Conferinţa Păcii întrunită la Versailles. 


